คลื่นไอซีที
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

...น้องสวย
งานเข้ากันทั่วหน้า ทั้งไอซีทีผู้ให้บริการมือถือ และคณะกรรมการกิจการโทรคมนาคมแห่งชาติ (กทช.) ที่ต้องมาปวดหัวกับแนวคิดล่าสุดของทางกระทรวงการ คลัง ที่จะเลิกสัมปทานแล้วเข้าสู่การให้ไลเซนส์ 2จี
qq...ถึงขนาดที่ อภิสิทธิ์ เวชชาชีวะ นายกรัฐมนตรี ลงทุนลงแรงมาเจรจากับ กทช. ด้วยตัวเอง โดยมีการเซ็นเอ็มโอยูเรื่องบรอดแบนด์เป็นฉากหลัง ก่อนจะเจอ สุธรรม อยู่ในธรรม พ่นเรื่องข้อกฎหมายเป็นชุดๆ จนนายกฯ ถึงกับอึ้งไปเลยทีเดียว 
qq...ที่ยากที่สุดเห็นจะเป็นเรื่องที่ต้องให้เอกชนทั้ง 3 ราย เห็นพ้องต้องกันหมดที่จะเปลี่ยนสัมปทานเข้าสู่ไลเซนส์ เพราะไม่เช่นนั้นแนวคิดนี้ก็มีอันต้องพับไป เหมือนก่อนหน้านี้ที่รัฐบาลอยากซื้อคืนไทยคม ทั้งๆ ที่รู้ว่าทำไม่ได้นั่นแหละ
qq...พลันที่ ครม.เซ็นแกร๊กให้ น้องตั๊นจิตภัสร์ ภิรมย์ภักดี นั่งเก้าอี้เลขานุการ รมว.ไอซีที จุติ ไกรฤกษ์ ทำให้ตอนนี้ กระทรวงไอซีทีครองตำแหน่งเลขาฯ รัฐมนตรีที่อายุน้อยที่สุด หลังจากก่อนหน้านี้มีตำแหน่งที่ปรึกษา รมว.อายุน้อยสุด โดย มัลลิกา บุญมีตระกูล มาแล้ว
qq...ถึงตอนนี้ ยังไม่รู้ว่าโฆษณา “ขอโทษประเทศไทย” ที่ผลิตโดยเครือข่ายพลังบวกจะได้ออนแอร์ผ่านฟรีทีวีฉบับเต็มไม่มีตัดหรือเปล่า แต่ในยุคโซเชียล มีเดีย ฟีเวอร์ ขนาดนี้ คลิกเข้าไปดูแบบเพลินๆ ได้ในยูทูบ ที่ตอนนี้ยอดผู้ชมทะยานทะลุหลายแสนไปเป็นที่เรียบร้อยแล้ว
qq...ฮึ่มๆ จะเอาจริงเรื่องยึดคลื่นทรูมูฟ ไม่ให้ทดลอง 3จี บนคลื่นความถี่เดิม แต่ไปๆ มาๆ ท่าทีของ จิรายุทธ รุ่งศรีทอง ซีอีโอ กสท โทรคมนาคม ก็ดูเหมือนจะอ่อนลง เพราะดูเหมือนว่าคู่สัญญาสัมปทานเจ้านี้จะมั่นใจว่าแบ็กอัพดีมาก แถมยังท้าทายว่าทุกวันนี้ก็ยังให้บริการเอชเอสพีเอได้อยู่
qq...มีการเปลี่ยนแปลงออกมาเป็นระลอก ล่าสุด ดีแทค ประกาศแต่งตั้ง วัณนา พรสินสิริรักษ์ ขึ้นแท่นซีเอฟโอ ต่อจากทาเรีย บอก ที่จะโบกมือลาประเทศไทยไปดูแลสถานการณ์เงินของ DiGi ผู้ให้บริการโทรศัพท์มือถือของมาเลเซีย หนึ่งในเทเลนอร์กรุ๊ป โดยตำแหน่งนี้จะมีผลตั้งแต่ 1 ส.ค.เป็นต้นไป
qq...เครียดเรื่องนโยบายมาเยอะ ไปเดินเล่นช็อปสินค้าไอทีแก้เซ็งได้ในงาน IT &amp; Gadget Show 2010 วันที่ 2225 ก.ค.นี้ ที่ เดอะมอลล์ บางกะปิ จัดโดย Betrend เจ้าเก่าจ้า